Document ID: 32006R1585

UREDBA KOMISIJE (ES) št. 1585/2006
z dne 24. oktobra 2006
o spremembi Priloge III k Uredbi Sveta (ES) št. 318/2006
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1) in zlasti člena 10(1) Uredbe,
ob upoštevanju naslednjega:
(1)
Priloga III Uredbe (ES) št. 318/2006 določa nacionalne in regionalne kvote za proizvodnjo sladkorja, izoglukoze in inulinskega sirupa. Za tržno leto 2006/2007 je treba navedene kvote prilagoditi najpozneje do 30. septembra 2006.
(2)
Prilagoditve izhajajo zlasti iz uporabe členov 8 in 9 Uredbe (ES) št. 318/2006, ki določata dodelitve dodatnih kvot za sladkor ter dodatnih in nadomestnih kvot za izoglukozo. Prilagoditve morajo upoštevati sporočila držav članic, določena v členu 12 Uredbe Komisije (ES) št. 952/2006 z dne 29. junija 2006 o podrobnih pravilih za izvajanje Uredbe Sveta (ES) št. 318/2006 kar zadeva upravljanje notranjega trga za sladkor in sistem kvot (2), ki se nanašajo zlasti na dodatne in nadomestne kvote, ki so na datum sestave sporočila že dodeljene.
(3)
Prilagoditve kvot iz Priloge III k Uredbi (ES) št. 318/2006 izhajajo tudi iz uporabe člena 3 Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe (ES) št. 1290/2005 o financiranju skupne kmetijske politike (3), ki določa pomoč za prestrukturiranje za podjetja, ki kvote opustijo. Zato je treba upoštevati opustitve kvot, ki so nastopile v skladu s Sporočilom Komisije (2006/C 234/04) z dne 29. septembra 2006 o ocenjeni razpoložljivosti finančnih sredstev za dodelitev pomoči za prestrukturiranje za tržno leto 2006/2007 (4).
(4)
Prilagoditev kvot, določenih v Prilogi III k Uredbi (ES) št. 318/2006, ne posega v pogoje, ki urejajo dodelitve pomoči, določene v poglavju 10f Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete in o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (5) ter v členu 7 Uredbe (ES) št. 320/2006.
(5)
Prilogo III k Uredbi (ES) št. 318/2006 je zato treba spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za sladkor -
SPREJELA NASLEDNJO UREDBO:
Člen 1
Priloga III k Uredbi (ES) št. 318/2006 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. oktobra 2006

Labels: 7
18
17
6